Sklep Sodišča (osmi senat) z dne 10. januarja 2023 (predlog za sprejetje predhodne odločbe Supremo Tribunal Administrativo - Portugalska) – Ambisig - Ambiente e Sistemas de Informação Geográfica SA/Fundação do Desporto, ANO – Sistemas de Informática e Serviços Lda, Link Consulting - Tecnologias de Informação SA
(Zadeva C-469/22)1
(Predhodno odločanje – Člen 99 Poslovnika Sodišča – Oddaja javnih naročil za storitve, blago in gradnje – Direktiva 2014/24/EU – Potek postopka – Izbira udeležencev in oddaja naročil – Člen 63 – Gospodarski subjekt, ki za izpolnitev zahtev javnega naročnika uporabi zmogljivosti drugega subjekta– Obveznost tega gospodarskega subjekta, da posreduje dokumente o primernosti podizvajalca po oddaji naročila – Nezdružljivost)
Jezik postopka: portugalščina
Predložitveno sodišče
Supremo Tribunal Administrativo
Stranke v postopku v glavni stvari
Tožeča stranka: Ambisig - Ambiente e Sistemas de Informação Geográfica SA
Tožene stranke: Fundação do Desporto, ANO – Sistemas de Informática e Serviços Lda, Link Consulting - Tecnologias de Informação SA
Izrek
Člen 63 Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES v povezavi s členom 59 in uvodno izjavo 84 te direktive
je treba razlagati tako, da
nasprotuje nacionalni ureditvi, na podlagi katere mora gospodarski subjekt, ki namerava zaradi izvedbe javnega naročila uporabiti zmogljivosti drugega subjekta, dokumente o primernosti tega subjekta in njegovo izjavo o zavezi posredovati šele po oddaji zadevnega naročila.
____________
1 Datum vložitve: 13.07.2022